આ ઍડ્રેસની સુનીલને જાણ ન હોવાથી તેણે કહ્યું હતું કે મને એની ખબર નથી. એટલે રિક્ષામાં આવેલા ચાર જણે સુનીલને ગાળો ભાંડવાનું શરૂ કર્યું હતું. સુનીલે તેમને સામે ગાળો ભાંડતાં મામલો બગડ્યો હતો અને ચારે જણે સુનીલની મારપીટ કરી હતી. ત્યાર બાદ બન્ને પક્ષોએ પોલીસમાં ફરિયાદ કરવાનું નક્કી કર્યું હતું અને સુનીલ રિક્ષામાં બેઠો હતો, પરંતુ રિક્ષા-ડ્રાઇવર રિક્ષાને પોલીસ-સ્ટેશને લઈ જવાને બદલે એકાંત સ્થળે લઈ ગયો હતો જ્યાં ચારે જણે સુનીલની ફરી મારપીટ કરી હતી. જોકે સુનીલે રિક્ષાનો નંબર નોંધી લીધો હતો. મુલુંડ પોલીસ-સ્ટેશનના સિનિયર ઇન્સ્પેક્ટર રાજારામ વનમાનેએ કહ્યું હતું કે અમને સુનીલ પાસેથી રિક્ષાનો નંબર મળ્યો છે અને અમે આરોપીઓની શોધ કરી રહ્યા છીએ.